بۇ قارما-قاریشیق یوخولارین بیرینده ده قوْشوندایدیم. قوْشونون باشچیسی اطرافی گۆدمک اۆچون داغ-داشا آتلی یوْللاییردی. منده اوْنلارین ایچینده اطرافا گؤندریلدیم. قیلینجلا تۆفنگیم وار ایدی. چوْبانا بنزر مشکوک بیر کیشی گؤردوم. اوْندان دایانماسینی ایستهدیم. بیردن قیلینجلا منه ساری یۇمولدو. منیم قیلینجیم دا هیلالی ایتی بیر قیلینج ایدی. بیر آز ساواشدیقدان سوْنرا٬ قیلینجلا باجارا بیلمهیهجگیمی آنلاییب٬ تۆفنگله طرفی وۇردوم... سوْنراسی بیلمیرم نهدن اؤز قوْشونداشلارین بیری ایله ده ساواشیمیز دۆشدو...
دلیک یۇخو
هردن بشر بیر قوْلای یۇخو آراسیندا اوْیانیب یئنیدن یۇخلار؛ سانکی صۆبحه یاخین منه ده اوْجور بیر ایش اوْلدو. نه ایسه٬ یئنی بیر یۇخو باشلاندی:گؤردوم آری-تمیز٬ بالاجا٬ دۆزلو بیر مدرسهنین (بلکه ده یاتاق)ین ایچیندهیم. جریان گؤزل بیر قیزین نئجه آریقلاماسی ایدی:)) بۇ قیز نئجه آریقلادیغینی دئیَرکن٬ زامان دا گئرییه دؤنوردو. کؤک اوْلدوغو حالینی گؤردوک. ایش «جیم»ه یازیلماسیندان باشلانمیش ایدی.
بۇ ایشلره باخارکن بیردن بیر مؤعجیزه اۆز وئردی! ائله اوْردا یۇخو گؤردوگومو باشا دۆشدوم؛ بئلهجه ایشین ایختیاری الیمه دۆشدو (حدس وۇرون ایندی نه اوْلاجاق...)
توْواراق مدرسهدن قاچدیم ائشیگه! کۆچه-خیاوان دا آمریکایا بنزیردی. ایچینده ایکی جوان اوْلان آمریکالی دۆزگون بیر ماشینی گؤردوم [اۇشاقلیقدان یۇخودا ماشین سۆرمگه چوْخ بازلیغیم واردیر]. ایچیندهکیلره «یۇخو گؤرورم دا...» دئیهرک شوفر طرفینه آتیلدیم. اوْنلاردا سؤزومه باخیردیلار (پارلاق یۇخودا اوْلایلار آدامین اؤز الینده دوْلانار). ماشین دۆشدو الیمه. ماشینی سۆررکن خیاوانلار تبریزه ده بنزیردی. یوْلدا بیوک دا گؤردوم. اوْنون داها روان سۆرولمهسی نظریمه گلدی.
ماشینی دایاندیردیم. یئنه دئمهلییم کی بۇ ایشلری گؤرهرک٬ یۇخودا اوْلدوغومو دا بیلیردیم (هئی ده دئییردیم!). سوْل الده آچیقلیق بیر خیاوان وار ایدی. جنگی یۇخو گؤیلومه دۆشدو؛ اؤزو ده آلمان-اوروس ساواشیندان! بۇ فیکیرلرله اوْ خیاواندان آشاغییا ساری قاچماغا باشلادیم. بۇ ایشده گئرچکلشدی. سانکی شهرین حاشیهسی ایدی. گۆلـله سسی باشلاندی. اوْرا گئتدیم. یئره تۆفنگ تاپانچا تؤکولموش ایدی (چوْخو دا بوْش). یئردن اسلحه تاپماغا چالیشیردیم. اوْردا اوْلان اوْغلان اۇشاقلاریندان بیری مندن بوْش تاپانچالاری ایستیردی؛ من ده اوْنلاری اوْنا مرحمت بۇیوروردوم:) یئره ژ-۳ ده دۆشموشدو. اوْنونلا دۆشمانی هدف تۇتدوم. ساواش تلفاتسیز قاباغا گئدیردی! آخیرلاردا ایش قار ایله اوْیناماغا چکمیشدی!
یۇخونو اله آلماغین کئفی دوْغوردان آیری بیر زاددیر...
بؤلوملر: دلیک یوخو،
azb_Arab azb_Arab azb_Arab azb_Arab azb_Arab azb_Arab azb_Arab azb_Arab